**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

Iktatószám: VFO/266-1/2015.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. március 26-i nyilvános ülésére**

**Tárgy:** A 2015. éviebösszeírás elrendelése

**Az előterjesztő:** Papp Gábor polgármester

**Készítette:**  Király Zoltán István közterület-felügyelő

**Megtárgyalta:** Pénzügyi, Turisztikai és Városfejlesztési Bizottság

Jogi-, Ügyrendi és Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Az állatok védelméről és kíméletéről szóló 1998. évi XXVIII. tv. *(továbbiakban: Ávtv.)* 2012. január 1-i hatállyal módosított 42/B. §-a értelmében az eb tartási helye szerinti települési önkormányzat ebrendészeti feladatainak elvégzése érdekében, illetve a veszettség elleni oltás járványvédelmi vonatkozásaira tekintettel három évente legalább egy alkalommal ebösszeírást végez. E rendelkezés az önkormányzatok számára kötelező.

Az összeírásra előírt és nyilvántartandó adattartalom a törvényi előírás szerint a következőket kell tartalmaznia:

Az Ávtv. „42/A. § (4)

*a)* az eb tulajdonosának nevét, címét,

*b)* az ebtartó nevét, lakcímét, telefonszámát, elektronikus levélcímét,

*c)* az eb fajtáját, nemét, születési idejét, színét, hívónevét,

*d)* az eb tartási helyét,

*e)* a beültetett transzponder sorszámát, a beültetés időpontját, a beültetést végző magánállatorvos nevét, kamarai bélyegzője számát,

*f)* ivartalanított eb esetén az ivartalanítás időpontját, az ivartalanítást végző magánállatorvos nevét, kamarai bélyegzője számát,

*g)* az eb oltási könyvének számát, az azt kiadó magánállatorvos nevét, kamarai bélyegzője számát,

*h)* az eb veszettség elleni védőoltásainak időpontját,

*i)* az eb veszettség elleni védőoltásai során használt oltóanyagot, annak gyártási számát, valamint az oltást végző magánállatorvos nevét, kamarai bélyegzője számát,

*j)* a veszettség szempontjából aggályos eb megfigyelési státuszának tényét, időpontját,

*k)* kisállatútlevéllel rendelkező eb esetén az útlevél számát, kiállításának időpontját, a kiállító magánállatorvos nevét, kamarai bélyegzője számát,

*l)* az eb veszélyessé minősítésének tényére és időpontjára vonatkozó adatot,

m)elismert tenyésztő szervezet által törzskönyvezett eb esetén a származási igazolás másolatát.”

Hévízen a törvényben előírt ebösszeírásra eddig nem került sor, így az a törvényben megszabott feltételek szerint 2015-ben aktuális feladatként jelentkezik.

Az ebek összeírását viszonylag hosszú kéthónapos időszak alatt kívánjuk elvégezni annak érdekében, hogy kellő idő álljon a lakosság rendelkezésére a szükséges adatok kitöltésére és a kitöltött nyomtatványok az önkormányzathoz történő visszajuttatására.

Az összeírásra 2015 április 1.-május 31. időszakban kerülne sor.

Az ebtartók a Hivatal felhívása alapján a közzétett formanyomtatványok kitöltésével és leadásával fognak eleget tenni az összeírási kötelezettségnek.

Az ehhez szükséges formanyomtatványt elkészítettük, melyet mellékelünk.

A nyomtatványt es a kitöltési útmutatót továbbá az önkormányzat honlapján is közzé kell tennünk letölthető es kinyomtatható formában.

Az Ávtv. 42/B. § (5) bekezdése szerint az eb tulajdonosa és tartója az ebösszeíráskor a szükséges adatokat köteles az önkormányzat rendelkezésére bocsátani, ezért szükséges annak ellenőrzése is, hogy az ebtartók kötelezettségüknek eleget tettek-e. Ezen ellenőrzés részben a helyi és az élelmiszerlánc-biztonsági felügyeleti szerv adatbázisának összevetésével, részben lakossági bejelentésekkel összefüggésben történhet. Így aki az összeírásra vonatkozó kötelezettségének nem tesz eleget, azzal szemben az Ávtv. 43. § (1) bekezdése alapján állatvédelmi birság kiszabása kezdeményezhető az állatvédelmi hatóságnál. A birság mértékét a 244/1998. (XII. 31.) Korm. rendelet határozza meg, természetes személy ebtartó esetén a birság mértéke 30.000.-, 60.000.-, illetve 90.000.- Ft, jogi személy esetén 30.000.-, 60.000.-, 90.000.-, 120.000.- vagy 150.000.- Ft lehet.

A törvény lehetőséget biztosít ebrendészeti hozzájárulás kivetésére is, de arra Hévíz város esetében javaslatot nem teszünk, bevezetni nem kívánjuk.

A törvényben meghatározott kötelező tartalmú adatszolgáltatás benyújtása önkéntes, eddig 93-an éltek adatszolgáltatással. A területen működő állatorvosok becslése szerint a településen 800-1000 ebet tartanak, tehát az ebtartók az adatszolgáltatást várhatóan a kihirdetendő április-május hónapban fogja megtenni.

Az összeírással egyidőben nyilvántartást is fel kell fektetni.

Az ebnyilvántartásra léteznek különböző szoftverek, de azok inkább ott ajánlottak, ahol az ezres nagyságrendet meghaladó eb található a településen.

Az első összeírás során az adatokat úgy kívánjuk nyilvántartani, hogy az irodai programcsomag részét képező táblázatkezelő szoftverrel hozunk létre adatbázist oly módon, hogy az állat tulajdonosa, tartója és más személyek jogainak, személyes biztonságának és tulajdonának védelme, valamint ebrendészeti és állatvédelmi feladatainak hatékony ellátása biztosított legyen.

**Tisztelt Képviselő-testület!**

Kérem, hogy az előterjesztést megtárgyalni, és a csatolt határozat-tervezetet elfogadni szíveskedjen!

Hévíz, 2015. március 10.

**2.**

**HATÁROZATI JAVASLAT**

**Normatív határozat címe:** A 2015. évi ebösszeírás időtartama

1. Hévíz Város Önkormányzat Képviselő-testülete az állatok védelméről és kíméletéről szóló 1998. évi XXVIII. törvény (továbbiakban Ávtv.) 42/B. §-a alapján Hévíz város közigazgatási területén tartott ebek összeírásának időtartamát 2015. április 1.-től 2015. május 31.-ig terjedő időszakban állapítja meg.

3. Az ebösszeírásról elektronikus nyilvántartást a polgármesteri hivatal vezeti.

Felelős: dr. Tüske Róbert jegyző

Határidő: 2015. május 31.

**3.**

**Bizottsági állásfoglalások**

**4.**

**Melléklet**

****

**K I T Ö L T É S I Ú T M U T A T Ó**

**az „EB BEJELENTŐ”nyomtatványhoz**

Az **I. pont** esetében az eb tulajdonosa lehet ugyanaz, mint az ebtartó, de el is térhet a két személy. Egyezés esetén is kitöltendő mindkét rovat.

A **II. pontnál** az eb fajtája a törzskönyv alapján, fajtajellege az eb külleme alapján azonosítható be, de meg nem határozható fajtajellegek hiányában „keverék” megjelölést kell beírni.

A **III. pontnál** a transzponderes (mikrochip) jelölést végrehajtó állatorvos által kibocsátott okmányon feltüntetett mikrochip sorszámát kell beírni, ezen, illetve a pecsétlenyomaton szerepel a beültetést végző állatorvos neve és a kamarai bélyegzőjének száma is. Ugyanez vonatkozik az ivartalanításra és a kisállat‐útlevél kiállítására is.

A **IV. pont** az állatorvos által az eboltási könyvben rögzített adatok alapján tölthető ki, amellyel már minden ebtartónak rendelkeznie kell.

Az **V**. Egyéb adatok **pontjában** a veszettség szempontjából aggályos eb megfigyelési státuszát kell megjelölni, azaz, hogy az eb megfigyelés alatt áll‐e, vagy sem, illetve az eb veszélyessé lett‐e minősítve, vagy nem.

**HA ELVESZETT AZ OKMÁNY:** az okmány száma helyett „**elveszett**” szöveg kerüljön beírásra, és nyilatkozzon, hogy melyik állatorvos (név és székhely) végezte a beavatkozást, vagy adta ki az okmányt.

**HA NINCS OKMÁNY** (nincs chip beültetve, nincs ivartalanítva az eb, nincs kisállatútlevél, nem oltatta, az eb még nem érte el a 4 hónapos kort): a sorszám, vagy szám helyett „**nincs**” szöveg kerüljön beírásra**.**

**5.**

**FELÜLVIZSGÁLATOK – EGYEZTETÉSEK**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Király Zoltán | Az előterjesztés  készítője |  |  |
| Babics Tamás | Osztályvezető |  |  |
| Dr. Márkus Mirtill | Aljegyző |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |